钦定古今图书集成/明伦汇编/宫闱典/第136卷 > 《请究内监疏》林俊
## 钦定古今图书集成/明伦汇编/宫闱典/第136卷 > 《请究内监疏》林俊

窃以内府严密之地，内监亲近之臣，而内库之储，付
以监守，责亦专矣。不谓王𤣱等大肆奸贪，潜通陈俊
等，恣意侵盗。夫一时侵盗如是，平时侵盗何如，一起
事发如是，各起事未发，何如，中间隐侵，又有不可以
数计者。夫当正德蛊极之时，嘉靖起而应亨、嘉之会，
豹房等财物，天意为中兴积也，而道路相传，多见侵
“没。今被该厂访出，宜示大戒。”顾乃得送司礼监，奏请
发落。夫以近日内臣有犯，不付有司，犹非大盗，尚为
失刑。今王𤣱等大盗，岂容不付有司也。成化间，内使
张来保盗昭德宫财物，奏据处决，且累掌宫太监，亦
发海宁充军。夫昭德之财物，犹私财也，尚示大戒，况
内府公家之积，内而大礼，外而大费，“皆于是乎出。不
示大戒诚恐江河不足以实漏卮。群盗效尤，国计一
空，其弊可胜道耶！《书》云：‘君曰辟曰宥，臣曰勿辟勿宥
言不当徇君以为生杀，唯当审轻重之宜。此法官万
世规也。臣等为国守法，岂容忍默以漏大奸。乞将王
𤣱、卢能等下之有司，明正其罪。太监张得玉等及该
直守门守备内外官’”军、亦各查究如律。庶群奸屏息、
积弊一清矣